प्राप्त जानकारी के अनुसार, पश्चिम बंगाल की रहने वाली एक महिला की शादी सैफई क्षेत्र के एक गांव में हुई थी। उस महिला के पहले पति से एक 12 वर्ष की लड़की थी और मौजूदा पति से एक लड़की और दो लड़के थे। शाम के समय महिला अपने पड़ोस की शादी में खाना खाने के लिए गई थी। रात्रि 11:00 बजे घर वापस आई तो देखा कि उसकी नाबालिग बेटी बिस्तर पर लहूलुहान अवस्था में पड़ी थी। पूछने पर बच्ची ने बताया कि पापा ने मेरे साथ गलत काम किया है। यह सुनते ही मां का कलेजा बैठ गया। आरोपी बाप शराब पीने का आदी है और घटना के समय भी शराब पिए हुए था। मां द्वारा अपनी नाबालिग बेटी की हालत देखी नहीं गयी। उसने कहा कि मैं पुलिस में जाकर शिकायत करूंगी तो आरोपी बाप मांफी मांगने लगा और घटना को नया मोड़ दे दिया।